text: [{"text_idx": "#000002", "text": "U president ka BJP Meghalaya u Bah Shibun Lyngdoh u la ong ba ka jinghiar shuki noh u bah Comingone Ymbon ka la paw ba ka la don ka jinghuri hura kaba jur bha ha ka Congress kaban sa bthei shen.\nHaba twad jingmut mynta ka sngi, u Bah Shibun u la ong ba ka Congress ka la don hapdeng ka jingsyier bad ka jinghiar shuki u Bah Comingone ka la nang pynpaw pyrthei shuh hadien ba u president ka MPCC u Bah DD Lapang u la rai ban nym iakhun shuh; nangta u Dr RC Laloo ruh u la rai ban shong thait noh bad kumjuh ka myntri tnad ka koit ka khiah ka Kong Roshan Warjri ruh.\n\u201cKa jinghiar shuki u bah Comingone ka la paw ba ka huri hura hapoh ka Congress ka la jubor\u201d, la ong u Bah Shibun.\nU la ong ba ki nongialam ba kham rangbah ka Congress ki la rai ban nym iakhun shuh ha kane ka elekshon namar ba ki la sngewthuh ba ka party kan nym poi shuh shano shano ruh.\n\u201cBaroh ki ju iaknieh ia ka kam myntri sorkar hynrei ka jinghiar shuki u bah Comingone ka la paw ba kane ka party kam don jaka shuh ha kane ka jylla bad ka BJP kumba la kam u nongialam u Nalin Kohli kan sa thaw ia ka sorkar ha ka jylla hadien ka elekshon\u201d, la ong u Bah Shibun bad bynrap\u201dU Bah Comingone u long myntri tang khyndiat bnai ruh u la mad ia kane ka sorkar kaba ialam da u Dr Mukul Sangma\u201d.\nHynrei ha kawei ka liang u bah Shibun u la ong ba ka BJP kam pat kwah ban pynpaw ia ki MLA kiban iasoh namar ba ka ap haduh ban kut ka dorbar tlang kaban sdang shen mynta.\n\u201cNgi la don ka jingiakren bad ki MLA ban iasoh hynrei ngim pat kwah ban pynpaw namar ba kan ktah ia ki ba ki dang don ha ka jinglong MLA\u201d,la ong u Bah Shibun bad bynrap, hadien ka dorbar yn sa paw pyrthei baroh."}, {"text_idx": "#000003", "text": "Pynbna ha u , ka dor kaba jem shibun\nHaba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun."}]